न्यूयॉर्क से ओवेरियन कैंसर का सफल इलाज कराने के बाद मुंबई वापस लौटी मनीषा कोइराला अब एक बार फिर बीमारी की चपेट में आ गई हैं.मनीषा को पीलिया हो गया है. फिलहाल वो नेपाल में अपने परिवार के साथ हैं और वहीं उनका इलाज भी चल रहा है.इस बीच मनीषा ने सोशल नेटवर्किंग साइट पर ये भी लिखा है कि उन्हें 20 नवंबर को एक बार फिर न्यूयॉर्क जाना है ताकि वह फिर से कैंसर संबंधी इलाज की जांच करवा सकें.साथ ही इस साइट पर मनीषा ने ये भी लिखा कि जब वह दुखी होती हैं तो वह फैंटम ऑफ दी ओपेरा को सुनती हैं. वह कहती हैं कि ऐसा करने से उन्हें लगता है कि वह अकेली नहीं हैं बल्कि बहुत सारे लोगों के बीच हैं.ये कोई पहली बार नहीं है जब सनी देओल ने आजकल के फ़िल्म प्रमोशन के तरीकों पर सवाल उठाए हैं. जल्द ही सनी देओल की फ़िल्म 'सिंह साहब दी ग्रेट' रिलीज़ होने वाली है.इस फ़िल्म के म्यूज़िक लॉन्च पर आए सनी ने कहा कि आजकल सब लोग मदारी की तरह डमरू बजा-बजा कर सबसे कहते हैं कि आओ हमारी फ़िल्म देखो.सनी कहते हैं उन्हें ये तरीका बहुत अजीब लगता है. वह कहते हैं कि पहले तो फ़िल्म का ट्रेलर देखकर लोग ये तय करते थे कि क्या उन्हें वो फ़िल्म देखनी है या नहीं. लेकिन अब सब प्रमोशन पर निर्भर करता है.वैसे देओल परिवार की पिछली फ़िल्म 'यमला पगला दीवाना 2' प्रमोशन के बावजूद भी नहीं चल पाई थी.अभिनेत्री प्रियंका चोपड़ा बन गई हैं अमरीकी ब्रांड 'गेस' की पहली भारतीय ब्रांड अम्बेसेडर.इस ब्रांड के प्रिंट कैम्पेन के लिए प्रियंका की तस्वीरें रॉकस्टार और फोटोग्राफर ब्रायन एडम्स ने खींची हैं.अपने इस ब्रांड असोसिएशन पर प्रियंका ने एक सोशल नेटवर्किंग साइट पर लिखा कि उन्हें इस बात पर गर्व है कि वह इस ब्रांड से जुड़ी हैं.(बीबीसी हिंदी के एंड्रॉएड ऐप के लिए



 यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)